31993R0697
L 076/12
JURNALUL OFÍCIAL AL UNIUNII EUROPENE
REGULAMENTUL (CEE) NR. 697/93 AL CONSILIULUI
din 17 martie 1993
de modificare a Regulamentului (CEE) nr. 3759/92 privind organizarea comună a piețelor în sectorul produselor pescărești și de acvacultură și de modificare a Regulamentului (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât Regulamentul (CEE) nr. 3759/92 (4) a identificat cele mai multe specii de pești după denumirile taxonomice ale acestora;
întrucât unele dintre speciile de pești cunoscute în mod obișnuit drept păstrăvi au primit, la nivel internațional, denumiri taxonomice noi atunci când aceste specii au fost transferate din genul Salmo în genul Oncorhynchus; întrucât această modificare a denumirilor taxonomice nu duce la o schimbare a clasificării tarifare a acestor specii, nici a structurii Tarifului Vamal Comun; întrucât pare suficient să se facă trimitere la noile nume taxonomice prin intermediul unei note de subsol; întrucât anexa VII la respectivul regulament ar trebui modificată în consecință;
întrucât nomenclatura tarifară ce rezultă din aplicarea Regulamentului (CEE) nr. 3759/92 este inclusă în Tariful Vamal Comun; întrucât, în consecință, ar trebui efectuată o modificare în Nomenclatura Combinată din anexa I la Regulamentul (CEE) nr. 2658/87 (5),
ADOPTĂ PREZENTUL REGULAMENT:
Articolul 1
Anexa VII la Regulamentul (CEE) nr. 3759/92 se înlocuiește cu anexa la prezentul regulament.
Articolul 2
Anexa I la Regulamentul (CEE) nr. 2658/87 se înlocuiește cu anexa la prezentul regulament, în ceea ce privește codurile NC care figurează în aceasta.
Articolul 3
Prezentul regulament intră în vigoare după șase săptămâni de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 martie 1993.